- Hindi News
- National
- गंदी टंकियों पर कलेक्टर पीएमओ से बाेले सफाई कराकर मीडिया से निरीक्षण कराओ
गंदी टंकियों पर कलेक्टर पीएमओ से बाेले सफाई कराकर मीडिया से निरीक्षण कराओ
ये पानी जानवर भी नहीं पी सकता पर अस्पताल में सप्लाई
लापरवाही
मजबूरी
सतर्कता
अस्पतालप्रशासन की बुधवार को भी नींद नहीं खुली। जहां अस्पताल परिसर की पानी की टंकी में मृत पक्षियों के पड़े हैं। वहीं अस्पताल भवन की छतों पर रखी पानी की टंकियों का जब भास्कर टीम ने बुधवार दोपहर एक बजे जायजा लिया तो हालात और भी गंभीर नजर आए।
इन प्लास्टिक की टंकियों में भरे पानी में कंजी, मृत पक्षी, कचरा, मिट्टी आदि पड़ी देखी गई। अस्पताल प्रशासन खुद इस बात से अनभिज्ञ है कि इन टंकियों की सफाई कब हुई। इस बारे में जब पानी की टंकियों की सफाई का जिम्मा देख रहे व्यक्ति से संपर्क किया गया तो उसने भी गोलमोल जबाव दिया। दैनिक भास्कर में खबर प्रकाशित होने के बाद भी जब अस्पताल प्रशासन हरकत में नहीं आया तो कलेक्टर से इसकी शिकायत की गई। कलेक्टर ने पीएमओ से बात की। साथ ही उन्हें इन टंकियों की सफाई करवाकर इसकी रिपोर्ट देने के सख्त निर्देश दिए। शेष| पेज 17 पर
शहरवासी बोले-अस्पताल का ये हाल
जबइस बारे में शहर के संभ्रांत लोगों से बातचीत की गई तो उन्होंने एक स्वर में यहीं कहा कि जिला अस्पताल के ऐसे हालात हैं। विश्वास ही नहीं होता। व्यवसायी चंचल खंडेलवाल, हरिमोहन बंसल, दुकानदार मुकेश चौरसिया, दिनेश चौरसिया आदि ने कहा कि अस्पताल की व्यवस्थाओं में सुधार होना चाहिए। जब इस बारे में पीएमओ डॉ. बीएम कुशवाह से उनके निवास पर पहुंचकर बात की गई तो उन्होंने कहा कि वे खुद बीमार हैं और गले में इंफेक्शन होने से बोल नहीं पा रहे हैं।
सफाईके दिए आदेश: कलेक्टर
^अस्पतालमें पानी की टंकियों की सफाई नहीं किए जाने का मामला भास्कर में प्रकाशित होने के बाद इस पर कार्रवाई करते हुए पीएमओ तथा डॉ. वीरेश बेरीवाल को तत्काल सफाई करवाने के लिए कह दिया है। यहां तक कहा गया है कि टंकियों की सफाई करवाकर मीडिया से निरीक्षण करवाएं और कलेक्ट्रेट में रिपोर्ट पेश करें। ललितकुमार गुप्ता, कलेक्टर, बारां
बारां. अस्पताल भवन की छत पर रखी पानी की टंकियों में कंजी कचरा पड़ा हुआ है। जिनकी महीनों से सफाई नहीं हुई। यही पानी अस्पताल में आने वाले मरीज उनके परिजन इस्तेमाल करते हैं।
बारां. अस्पताल भवन की छत पर खुली रखी पानी की टंकी, जिसमें कूड़ा-करकट आदि गिरता रहता है।
बारां. अस्पताल में पीने के पानी के इंतजाम ठीक नहीं होने के कारण मरीजों तीमारदारों को बाहर से पानी की बोतल खरीदकर लाना पड़ता है।
बारां. अस्पताल में डॉक्टर घर से पानी की बोतल लाते हैं।
tgl_Latn sot_Latn hin_Deva hin_Deva hin_Deva hin_Deva kas_Deva npi_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva